司马光
送守哲归庐山
哲公金陵来，神韵自孤秀。
京华三十春，高节愈幽茂。
煊赫公卿门，道俗日奔走。
自非趣尚合，一息不相就。
慷慨贤豪士，波溢千金富。
蔬饭苟有馀，秋毫未尝受。
嚣呶不可变，坚白如琼琇。
居然尚悉寂，终厌尘土臭。
忽思香炉云，荟蔚冠孤岫。
振衣寻昔游，烟霞宛如旧。
络木滕蔓长，护石松根瘦。
瀑泉响夜壑，乳管添春宝。
茅茨荫文丈，宴坐度清画。
几席雨奇花，阶除驯猛兽。
方知物外光，回视人寰陋。
慎勿露声光，愚迷将辐凑。